**Laiškas tėvams**

**Brangūs tėvai / globėjai,**

Mūsų gimnazija rūpinasi mokinių saugumu ir gerove. Mes norime, kad Kalvarijos gimnazija būtų gera ir priimtina vieta, kurioje mokiniai jaustųsi gerai ir galėtų mokytis. Kad to pasiektume, mes įgyvendiname  Olweus patyčiųprevencijos programą (OPPP). 2015-09-21 gimnazija pasirašė trišalę sutartį su Specialiosios pedagogikos ir psichologijos centru bei Kalvarijos savivaldybės administracija.

Olweus patyčiųprevencijos programa(OPPP) yra viena iš geriausiai žinomų ir visuotinai pripažintų patyčių prevencijos programų. Nustatyta, jog OPPP tikrai sumažina patyčių atvejų skaičių. OPPP pagrindiniai tikslai yra užkirsti kelią jau vykstančioms patyčioms ir sumažinti naujų patyčių atvejų atsiradimo tikimybę. Ši programa taip pat padeda gerinti mokinių tarpusavio santykius. Programa skirta visiems mokiniams, ne tik tiems, kurie kenčia nuo patyčių, ar tiems, kurie linkę skriausti kitus.

Tėvai (globėjai, rūpintojai) taip pat atlieka labai svarbų vaidmenį. Jūsų vaikas bus skatinamas pranešti apie patyčias suaugusiajam gimnazijoje arba namuose, jei jis arba ji tapo patyčių objektu arba patyčių gimnazijoje liudininku. Labai svarbu, kad jūs rimtai reaguotumėte į patyčias ir praneštumėte apie tai mūsų gimnazijos darbuotojams. Mūsų gimnazijos darbuotojai yra apmokyti ir žino, kaip reikėtų elgtis ir spręsti patyčių situacijas, jei, žinoma, jiems yra pranešama apie jas.

Mums labai svarbus Jūsų bendradarbiavimas. Patyčių nereikėtų laikyti paprasčiausiais „vaikų žaidimais“ ar įprastu reiškiniu, su kuriuo vaikai turėtų susidoroti. Kiekvienas mokinys turi teisę mėgautis ir džiaugtis saugia mokyklos atmosfera bei aplinka.

Jei jums kilo kokių nors klausimų, susijusių su šia programa, prašome kreiptis į Jūsų vaiko klasės auklėtoją, socialinę pedagogę, programos vykdymo gimnazijoje koordinatorę Editą Kružikienę arba į mane.

Nuoširdžiai,

direktorė Dijana Kavaliauskienė